SET เสี่ยงลงต่อ ไร้ปัจจัยใหม่-วิตกศก.โลกชะลอตัว
SET เสี่ยงลงต่อ ตามตปท. ไร้ปัจจัยใหม่-วิตกศก.โลกชะลอตัว จับตาประชุมเฟดต้นเดือนพ.ค. ให้แนวรับ 1,655 จุด และแนวต้าน 1,675 จุด
SET เสี่ยงลงต่อ ตามตปท. ไร้ปัจจัยใหม่-วิตกศก.โลกชะลอตัว จับตาประชุมเฟดต้นเดือนพ.ค. ให้แนวรับ 1,655 จุด และแนวต้าน 1,675 จุด
27 เม.ย. 2565

นายณรงค์เดช จันทรไพศาล ผู้ช่วยผู้อำนวยการฝ่ายวิเคราะห์หลักทรัพย์ บล.ไอร่า กล่าวว่า ตลาดหุ้นไทยเช้านี้ปรับตัวลง ตามจิตวิทยาเชิงลบของต่างประเทศ จากความกังวลต่อภาวะเศรษฐกิจโลกชะลอตัว จากสงครามระหว่างรัสเซียและยูเครนที่ยืดเยื้อ และจีนประกาศล็อกดาวน์ เพื่อคุมการแพร่ระบาดของโรคโควิด-19
อีกทั้งนักลงทุนยังรอดูการประชุมคณะกรรมการกำหนดนโยบายการเงิน (FOMC) ของธนาคารกลางสหรัฐ (เฟด) ช่วงต้นเดือนพ.ค.นี้ มีโอกาสสูงเฟดเข้มนโยบายการเงินและนำ Quantitative Tightening (QT) เข้ามาใช้ ทำให้กระแสเงินทุนส่วนเกินจะถูกดูดกลับ สภาพคล่องก็จะลดลง
ขณะที่ตลาดหุ้นไทยยังไม่มีปัจจัยใหม่ รวมถึงดัชนีค่าเงินดอลลาร์ก็ปรับตัวขึ้นต่อเนื่อง ส่งผลให้ค่าเงินบาทยังคงอ่อนค่า นักลงทุนก็คงจะชะลอการลงทุนออกไป อย่างไรก็ตาม การกลับเข้ามาเทรดของหุ้น SCB ในวันนี้คาดว่าน่าจะช่วยพยุงตลาดได้ในระดับหนึ่งในช่วงต้นของการเปิดซื้อขาย
ทั้งนี้ให้แนวรับ 1,655 จุด และแนวต้าน 1,675 จุด